钦定古今图书集成/历象汇编/岁功典/第087卷 > 元
## 钦定古今图书集成/历象汇编/岁功典/第087卷 > 元

### 成宗大德九年十一月庚午冬至祀昊天上帝于南郊

按《元史成宗本纪》，“大德九年十一月庚午，祀昊天上
帝于南郊，牲用马一，苍犊一，羊、豕、鹿各九。其文舞曰
《崇德之舞》，武舞曰《定功之舞》。以摄太尉右丞相哈剌
哈孙、左丞相阿忽台、御史大夫铁古迭而为三献官。”

按：《郊祀志》：“大德九年冬至，用纯色马一、苍犊一、羊。”

鹿、野豕各九。

### 武宗至大二年十一月定冬至郊祀之制

按《元史武宗本纪》：至大二年十一月乙酉，尚书省及
太常礼仪院言，“郊祀者，国之大礼。今南郊之礼已行
而未备，北郊之礼尚未举行。今年冬至祀天南郊，请
以太祖皇帝配，明年夏至祀地北郊，请以世祖皇帝
配。”制可。

至大三年十一月冬至，合祭南郊，尊太祖皇帝配享
昊天上帝。

按《元史武宗本纪》：至大三年十月甲辰，二宝奴及司
徒田忠良等言：“曩奉旨举行南郊配位，从祀北郊方
丘朝日夕月典礼，臣等议，欲祀北郊必先南郊。今岁
冬至祀圜丘，尊太祖皇帝配享；来岁夏至祀方丘，尊
世祖皇帝配享；春秋朝日夕月，实合祀典。”有旨：“所用
仪物，其令有司速备之。十一月丙申，有事于南郊，尊”
太祖皇帝配享昊天上帝　按《祭祀志》。至大三年冬
十月三日奉旨。十一月冬至合祭南郊。太祖皇帝配。